b'\n_START_ARTICLE_\nStasys Pa\xc5\xa1kevi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Utenos vidurin\xc4\x97je mokykloje, 1966-1970 m. Vilniaus elektromechanikos technikume. 1969-1970 m. dirbo Lietuvos kino studijoje. Po to Vilniaus skai\xc4\x8diavimo ma\xc5\xa1in\xc5\xb3 gamykloje - Specialaus konstravimo biuro in\xc5\xbeinieriumi, 1971\xe2\x80\x931973 m. tarnavo soviet\xc5\xb3 armijoje. 1974-1980 m. Vilniaus in\xc5\xbeinieriniame statybos institute studijavo radijo aparat\xc5\xabros konstravim\xc4\x85, v\xc4\x97liau - VMLU tarptautinius santykius. 1973-1985 m. Melioracijos ministerijos statybos laboratorijos radioin\xc5\xbeinierius, Lazeri\xc5\xb3 ir geodezini\xc5\xb3 prietais\xc5\xb3 skyriaus vir\xc5\xa1ininkas. 1985\xe2\x80\x931987 m. Statybos ministerijos lazeri\xc5\xb3 grup\xc4\x97s vadovas. Nuo 1988-1991 m. Jaunimo muzikos klubo vyriausias in\xc5\xbeinierius. Nuo 1991 met\xc5\xb3 UAB \xe2\x80\x9eScenos techninio serviso\xe2\x80\x9c generalinis direktorius. 1995 m. UAB "Smulkus urmas" valdybos pirmininkas. Yra i\xc5\xa1leid\xc4\x99s knygas "Lazerinio matavimo prietaiso PIL-1 panaudojimas statybose" (Vilnius 1986), "Lazeri\xc5\xb3 panaudojimas mechanizm\xc5\xb3 valdyme", "Lazeriniai prietaisai horizontalaus niveliavimo darbuose", yra paskelb\xc4\x99s 30 straipsni\xc5\xb3. Dalyvavo Lietuvos persitvarkymo veikloje. Yra i\xc5\xa1leid\xc4\x99s knyg\xc4\x85 "Sausio 13 stenogramos" (Vilnius, 2006). Lietuvos Kult\xc5\xabros fondo agent\xc5\xabroje "Factum" \xc4\xafregistravo 60 Lietuvos rekord\xc5\xb3: did\xc5\xbeiausias altorius Lietuvoje, pasatatytas Vingio parke, popie\xc5\xbeiaus Jono Pauliaus II vizito metu, did\xc5\xbeiausia lauko scena Maskvos Raudonojoje aik\xc5\xa1t\xc4\x97je, did\xc5\xbeiausias meninis ap\xc5\xa1vietimas 302,8 KW Trak\xc5\xb3 salos pilyje ir kt. \xc5\xa0iuo metu yra kolekcinink\xc5\xb3 klubo, Lietuvos \xc5\xbeurnalist\xc5\xb3 s\xc4\x85jungos narys.Yra i\xc5\xa1leid\xc4\x99s 6 fotografij\xc5\xb3 albumus, sureng\xc4\x99s 43 personalines parodas. Svarbiausios fotokolekcijos Birut\xc4\x97, Laimonas Noreika, Lietuvos menininkai, Draug\xc5\xb3 portretai, Mikalin\xc4\x97s vienkiemis, Renginiai Lietuvos aik\xc5\xa1t\xc4\x97se, Gruzijos nepriklausomyb\xc4\x97s diena, Tunguska, Bachta ir kt.'